**Σημείωμα σε γονείς και παιδιά**

 Σε δύσκολες καταστάσεις που μπορεί να περάσουμε κάποια στιγμή στη ζωή μας, μπορούμε να δείξουμε **γενναιότητα** και να **προσπαθήσουμε**, ώστε να επιτύχουμε τους στόχους και τα όνειρά μας.

 Σύχνα, πιστεύουμε ότι δεν μπορούμε να τα καταφέρουμε, όταν δοκιμάζουμε κάτι καινούργιο ή κάτι που μας φαίνεται δύσκολο, με αποτέλεσμα να χάνουμε την ευκαιρία να μάθουμε νέα πράγματα. Άξιζει όμως να προσπαθήσουμε ο καθένας με τον δικό του τρόπο να κάνουμε κάτι καινούργιο, κάτι που θέλουμε πολύ, και ας μην τα καταφέρουμε με την πρώτη φορά.

 Είναι σημαντικό επίσης, να **ενθαρρύνουμε** τα παιδιά μας να προσπαθούν και να είναι ανοιχτά σε νέες εμπειρίες μαθησιακές ή μη στο σχολείο και στο σπίτι. Παρέχοντας τους **θετική ανταπόκριση**, **επαινώντας τα για την προσπάθεια** που κάνουν, είναι βέβαιο πως θα τους δείξουμε τον δρόμο για μια καλύτερη ζωή.

 Η ταινία μικρού μήκους που ακολουθεί, δείχνει την σημασία της προσπάθειας και της γενναιότητας, ακόμα και σε καταστάσεις που είναι αρκετά δύσκολες, ώστε να τις επιτύχουμε με την πρώτη. Ο Πήπ ο σκύλος έχει όνειρό του να γίνει σκύλος-διασώστης . Γι’αυτό πηγαίνει στο Πανεπιστήμιο, προκειμένου να πάρει την κατάλληλη εκπαίδευση. Έκει όμως δεν του έρχονται όλα εύκολα και δυσκολεύεται πολύ να τα καταφέρει. Μπορείτε να δείτε την ταινία για το πώς τελικά τα καταφέρνει ο Πήπ, να συζητήσετε για το τί σας άρεσε και τί όχι. Μπορείτε ακόμη να ζωγραφίσετε κάτι που σας τράβηξε το ενδιαφέρον. Παρακάτω δίνονται ερωτήσεις προς συζήτηση.

Δείτε την ταινία μικρού μήκους εδώ :

<https://www.youtube.com/watch?v=07d2dXHYb94>

Προτάσεις για συζήτηση :

-Τί θέλει να κάνει ο Πήπ και πώς προσπαθεί να το πετύχει;

-Τί δυσκολίες συναντά;

-Πώς καταφέρνει να επιτύχει τον στόχο του;

-Τί είναι ο σκύλος-διασώστης που θέλει να γίνει ο Πήπ;

-Τι θα συμβούλευες τον Πήπ να κάνει όταν δυσκολευόταν και δεν μπορούσε να τα καταφέρει;

-Έχει συμβεί και σε εσένα κάτι ανάλογο με τον Πήπ; Τί ήταν αυτό; Πώς το αντιμετώπισες;